ΟΜΗΡΟΥ ΙΛΙΑΔΑ

ΒΑΣΙΚΕΣ ΕΝΝΟΙΕΣ ΚΑΙ ΟΡΟΙ
·   Το ηθικό σχήμα στο έπος :  Ο άνθρωπος με την ελεύθερη βούληση και την προσωπική ευθύνη → Άτη = τύφλωση του νου → Ύβρη = υπέρβαση του μέτρου, έπαρση, ασέβεια → Νέμεση= οργή των θεών → Τίση = σκληρή τιμωρία.
·    Το επίθετο στην ομηρική ποίηση : Προσδίδει παλμό και δύναμη στο λόγο :
1.περιγραφικά επίθετα ( π.χ. κοίλα πλοία) – 2. χαρακτηρολογικά επίθετα ( π.χ. οι μεγαλόψυχοι Αχαιοί) – 3. τυπικά επίθετα ( επαναλαμβανόμενα, π.χ. ο γοργοπόδης Αχιλλεύς)
· Επική ειρωνεία :   1. ο ήρωας μιλά και δρα αγνοώντας ότι όσα λέει και πράττει τον οδηγούν αναπόδραστα στη συμφορά. Αντίθετα, οι ακροατές- αναγνώστες , που ξέρουν το μύθο στο γενικό του πλαίσιο, γνωρίζουν την τραγική κατάληξη. – 2. ο ήρωας μιλά και δρα γνωρίζοντας την πραγματική κατάσταση αλλά τα άλλα πρόσωπα που είναι παρόντα στη σκηνή την αγνοούν. Ο ήρωας χρησιμοποιεί σκόπιμα διφορούμενη γλώσσα εις βάρος ενός ή περισσότερων προσώπων.
·  Προοικονομία :  Είναι μια τεχνική της επικής αφήγησης όπου γίνεται υπαινιγμός ή αναφορά σε μια μελλοντική εξέλιξη των πραγμάτων – ένα είδος προειδοποίησης δηλαδή του ακροατή- αναγνώστη για την έκβαση ενός γεγονότος αλλά και για την τελική έκβαση της υπόθεσης. Συμβάλλει στην κορύφωση της έντασης και της αγωνίας του ακροατή : 1. προαίσθηση ενός ήρωα της αφήγησης για τη μελλοντική του τύχη – 2. προϊδεασμός του ακροατή εκ μέρους του αφηγητή για την έκβαση των πραγμάτων.
·  Επιβράδυνση :   Τεχνική αφήγησης που έχει σκοπό : 1. να αποσπάσει την προσοχή του αναγνώστη από τη ροή της αφήγησης και να τον ξεκουράσει, 2. να μας προετοιμάσει ώστε να παρακολουθήσουμε πιο άνετα τη συνέχεια της ιστορίας, 3. να αυξήσει την ένταση και την αγωνία, 4. να ποικίλει το θέμα του και να κάνει πιο ενδιαφέρουσα την πλοκή του έπους.  Ο ποιητής με εμβόλιμες διηγήσεις μεταβαίνει από το κύριο θέμα σε άλλο.
· Το μοτίβο του αδυνάτου :   Για να δηλώσει ο ομηρικός ήρωας ότι κάτι που επιθυμεί ή κάτι που του ζητούν δεν μπορεί να γίνει με κανένα τρόπο, προβάλλει το ακατόρθωτο, το αδύνατο : όπως δηλαδή είναι αδύνατο να παραβιαστεί ένα φυσικό φαινόμενο ή ένας φυσικός νόμος, έτσι είναι ανέφικτο κι αυτό που θέλει ή που του ζητούν.
·     Αποστροφή :  Ο ποιητής διακόπτει ξαφνικά την αντικειμενική αφήγηση κι απευθύνεται σε κάποιον ήρωα του σε δεύτερο πρόσωπο. Την αποστροφή τη χρησιμοποιεί ο ποιητής κινούμενος από συμπάθεια προς τον ήρωα του και μάλιστα σε κρίσιμες στιγμές γι’ αυτόν που αξίζει να τον συμπονέσει ο αναγνώστης.
·  Οι παρομοιώσεις στον Όμηρο :    Δίνουν ζωντάνια, παλμό και δύναμη στην αφήγηση. Είναι παρμένες από τη φύση ή τη ζωή του ανθρώπου μέσα στη φύση, βοηθούν τον ακροατή να καταλάβει κάποιες σημαντικές λεπτομέρειες ή τον ξεκουράζουν και τον χαλαρώνουν, είναι λυρικές και ζωντανές . Μπορεί να είναι σύντομες ή εκτενέστερες.  Οι εκτενέστερες αποτελούνται από το αναφορικό και το δεικτικό μέρος και υπάρχει ένας κοινός όρος ανάμεσά τους.
· Άστοχα ερωτήματα :   Ένα πρόσωπο υποβάλλει διαζευκτικά ερωτήματα για υποτιθέμενες λύσεις στην απορία του κι αμέσως ακολουθεί εμφαντικά η ορθή απάντηση από το ερωτώμενο δεύτερο πρόσωπο.
·  Η ελευθερία του ανθρώπου στον Όμηρο :  η θεϊκή επέμβαση και η ανθρώπινη ευθύνη συνυπάρχουν.
· Ανθρωπομορφισμός: Είναι η αντίληψη ότι οι θεοί έχουν ανθρώπινη μορφή και ότι διακρίνονται, όπως οι άνθρωποι, από πάθη, συναισθήματα, επιθυμίες και φυσικές ανάγκες.
· Ενανθρώπιση: Είναι η εμφάνιση των θεών στους ανθρώπους όχι με την θεϊκή τους μορφή, αλλά με τη μορφή ανθρώπου, χωρίς να γίνεται αντιληπτή η θεϊκή τους ιδιότητα.
· Επιφάνεια: Είναι η εμφάνιση ενός θεού στους ανθρώπους με την κανονική, θεϊκή του μορφή.































Ιλιάδα, Α 1-53, Το προοίμιο – Η ικεσία του Χρύση
Στο προοίμιο της Ιλιάδας (στ. 1-7) παρουσιάζονται τα εξής: 
· ΕΠΙΚΛΗΣΗ	(στ. 1)
Επίκληση στη Θεά: ο ποιητής επικαλείται τη Μούσα της επικής ποίησης (Καλλιόπη) να του χαρίσει την έμπνευση. Την εποχή του Ομήρου οι άνθρωποι πίστευαν πως η ποιητική δημιουργία έχει θεία έμπνευση
Η Μούσα φωτίζει τους εμπνευσμένους αοιδούς ή μιλάει με το στόμα τους (αυτό δίνει στους αοιδούς επισημότητα και ιεροπρέπεια). Η επίκληση της Μούσας υπάρχει στην αρχή του κάθε έπους.  
· ΔΙΗΓΗΣΗ (στ. 2-5):	δίνεται συνοπτικά η υπόθεση του έργου 
	         (στ. 6-7)	ορίζεται η αφετηρία της αφήγησης και δίνεται 
      -το όνομα του πρωταγωνιστή
· Το θέμα του έπους 
(ο θυμός του Αχιλλέα και οι ολέθριες συνέπειές του 
που δίνουν μια ολοκληρωμένη εικόνα του Τρωικού πολέμου)
Το χρονικό σημείο (αφετηρία) από το οποίο θα αρχίσει η εξιστόρηση 
(«απ’ ότε εφιλονίκησαν και εχωριστήκαν»)
· Ο ρόλος των θεών
(η δήλωση του ποιητή «και η βουλή γενόνταν του Κρονίδη», που σημαίνει ότι τα γεγονότα θα εξελιχθούν σύμφωνα με το σχέδιο και τη θέληση του Δία)
· ΠΑΡΑΚΛΗΣΗ		(εδώ λείπει)
Στο πρωτότυπο κείμενο η λέξη μήνις (= θυμός) βρίσκεται στην αρχή του πρώτου στίχου και σηκώνει όλο το βάρος του ποιήματος, αφού αυτή είναι βασικό στοιχείο στην εξέλιξη της πλοκής και απώτερη αιτία όλων των δεινών των Αχαιών και των εξελίξεων. Πρόκειται εδώ για μοναδική καινοτομία του Όμηρου, ο οποίος δεν δίνει τα γεγονότα στη χρονολογική τους σειρά, αλλά παίρνοντας ως κέντρο της πλοκής ένα γεγονός —τη σύγκρουση του Αχιλλέα με τον Αγαμέμνονα και το θυμό του πρώτου— μας παρουσιάζει όλο τον πόλεμο μέσα από το πρίσμα αυτού του γεγονότος.						  στ. 5: το χωρίο θέτει το πρόβλημα της ευθύνης των ηρώων για τις πράξεις τους και προσφέρεται για σύγκριση με την Οδύσσεια, όπου οι σύντροφοι του κεντρικού ήρωα «χάθηκαν απ’ τα δικά τους τα μεγάλα σφάλματα…» (Οδ. α στ. 9)14. 											  στ. 7: η παράθεση «άρχων των ανδρών» εκφράζει την εξουσία του Αγαμέμνονα και υπαινίσσεται μια πρόσκαιρη νίκη· ο επιθετικός προσδιορισμός ωστόσο που συνοδεύει τον Αχιλλέα («θείος») φανερώνει τη θεϊκή καταγωγή του ήρωα και βοηθάει τον ακροατή να καταλάβει ποιος θα είναι ο τελικός νικητής της διένεξης.										   στ. 8: Η ρητορική ερώτηση του μας εισάγει αμέσως στο θέμα και η θεϊκή προέλευση της διαμάχης που διατυπώνεται «απ’ τους θεούς...», προϊδεάζει τον ακροατή-αναγνώστη για τις φοβερές συνέπειες που μπορεί αυτή να έχει. 
στ. 21-22: το ρήμα ευλαβούμαι σημαίνει «σέβομαι» αλλά και «φοβάμαι»· η αναφορά του ιερέα στην ευλάβεια επιτείνει την ψυχολογική πίεση που έχει δημιουργήσει στο στρατό ο χαρακτηρισμός του Απόλλωνα ως «μακροβόλον τοξευτήν». Ο ποιητής επιλέγει σοφά λέξεις με ιδιαίτερο σημασιολογικό βάρος, ώστε ο λόγος του ιερέα να διαγράφει στο βάθος της εικόνας την απειλητική μορφή του Φοίβου. Τα σύμβολα επίσης, που περιγράφονται σ’ έναν ολόκληρο στίχο (στ. 14), υπογραμμίζουν τη σχέση του γέροντα ικέτη με το θεό και προδικάζουν την τιμωρία του Αγαμέμνονα.
στ. 35 :έντονη αντίθεση του θορύβου της θάλασσας με το βουβό πόνο του ιερέα· η αντίθεση ίσως θέλει να υπογραμμίσει τη μοναξιά του γέροντα, καθώς όλα γύρω του είναι απειλητικά και η φύση δεν συμμετέχει στη θλίψη του. Άλλες αντιθέσεις στην ενότητα: ο ικετευτικός και ήπιος τόνος του λόγου του Χρύση είναι διαμετρικά αντίθετος με το λόγο του Αγαμέμνονα· οι κρυμμένες απειλές του ιερέα με τις φανερές του αρχιστράτηγου.
στ. 38: Η προσευχή του Χρύση (ερώτηση 4η) διαθέτει τα τυπικά στοιχεία μιας ομηρικής προσευχής:
α) επίκληση,										   β) προσφώνηση (προσωνυμίες του θεού και σχέση του με το συγκεκριμένο τόπο),                                                                                                                                 γ) υπενθύμιση των προσφορών,							   δ) παρουσίαση του αιτήματος ως ανταπόδοση των προσφορών και                   ε) το αίτημα επιγραμματικά.							  στ. 46: η απειλή που υπαινίχθηκε ο Χρύσης, όταν αναφέρθηκε στο «μακροβόλον τοξευτήν» (στ. 22), γίνεται πράξη στην τελευταία σκηνή της ενότητας (στ. 44-53). Τη σκηνή συνθέτουν εικόνες κυρίως οπτικές και δευτερευόντως ακουστικές: η απειλή γίνεται πιο φοβερή πλησιάζοντας μέσα στην απόλυτη σιωπή. Και ο τρόμος επιτείνεται, καθώς η απειλητική μορφή του θεού από το βάθος της εικόνας (βλ. σχόλ. στ. 21-22) μετακινείται σιωπηλά στο κέντρο της· ο μόνος ήχος που ταράζει την απειλητική ησυχία προέρχεται από τα όπλα του θεού, τα οποία άλλωστε θα παίξουν και τον κύριο ρόλο.         Η αντίδραση του Απόλλωνα: Η αντίδραση του Φοίβου υπήρξε άμεση. Η ορμητική του κάθοδος από τον Όλυμπο στο στρατόπεδο των Αχαιών αποδίδεται με αριστοτεχνικό τρόπο, με μια σειρά από οπτικές και ακουστικές εικόνες.             - οπτική εικόνα: «κατεβαίνει από τον Όλυμπο με τόξο και μ’ ολόκλειστη φαρέτρα εις τους ώμους» και παρομοίωση «όμοιαζε την νύχτα»                                   - ακουστική εικόνα: «εβρόντησαν επάνω του τα μέλη» 				       - οπτική εικόνα: «εβρόντησαν επάνω του τα βέλη»			                   - ακουστική εικόνα των όπλων «αχός εβγήκε τρομερός απ’ τ’ ασημένιο τόξο»                                                                                                                                                                                                                                                                   ΙΔΕΕΣ (ΙΔΕΟΛΟΓΙΚΑ ΣΤΟΙΧΕΙΑ)
· Το πρόσωπο του ικέτη θεωρούνταν ιερό στην αρχαία Ελλάδα 
· Ανθρωπομορφισμός των θεών: Ο θεός Απόλλωνας εμφανίζεται «θυμωμένος», «χολωμένος» (ανθρώπινα πάθη) με τον Αγαμέμνονα και στέλνει λοιμό στον στρατό των Αχαιών. (στ. 9-10, 45, 48) 
· Επιφάνεια του θεού Απόλλωνα (στ. 44): Ο θεός εμφανίζεται τρομερός και παντοδύναμος και πλήττει τον στρατό των Αχαιών. 
· Ο Αγαμέμνονας διαπράττει ύβρη (= ξεπέρασμα του μέτρου) – είναι αναμενόμενη η τίση (= η τιμωρία του)

· Χαρακτηρισμός Χρύση – Αγαμέμνονα
Χρύσης
· Σεβάσμιος γέροντας
· Θλιμμένος πατέρας που ζητά να πάρει πίσω την κόρη του (προκαλεί συμπάθεια και σεβασμό)
· Ιερέας του Απόλλωνα (φορέας θεϊκής εξουσίας)
· Ικέτης (ιερό πρόσωπο)
· Ευγενικός
· Νηφάλιος, ήπιος, ήρεμος
· Αξιοπρεπής και ευπρεπής
· Με μεγαλόπρεπη εμφάνιση
Αγαμέμνονας
· Εγωιστής (ενδιαφέρεται μόνο για το δικό του συμφέρον)
· Ανόητος, άμυαλος, ανεύθυνος (με την άρνησή του θέτει σε δοκιμασία όλον τον στρατό των Αχαιών)
· Οξύθυμος, βίαιος (χάνει την ψυχαραιμία του και την αίσθηση του μέτρου)
· Απότομος, αγενής, προκλητικός, απειλητικός (απέναντι στον γέροντα πατέρα που εκλιπαρεί να πάρει πίσω την κόρη του. Όχι μόνο δεν ανταποκρίνεται στο αίτημά του, αλλά τον προσβάλλει βαθύτατα και του συμπεριφέρεται με ατιμωτικό τρόπο)
· Ασεβής και αλαζονικός (απέναντι στον ιερέα του θεού Απόλλωνα και κατά συνέπεια και στον ίδιο τον θεό, αλλά και σε έναν ικέτη)
· Διαπράττει βαρύτατη ύβρη. Η Άτη τύφλωσε το νου του και τον οδήγησε σε ύβρη. Η ενεργοποίηση της Νέμεσης (οργή των θεών) και της τίσης (τιμωρίας) είναι αναπόδραστη. 






















Ιλιάδα, Α 1-53, Το προοίμιο – Η ικεσία του Χρύση
Στο προοίμιο της Ιλιάδας (στ. 1-7) παρουσιάζονται τα εξής: 
· Επίκληση(στ. 1)
Επίκληση στη Θεά: ο ποιητής επικαλείται τη Μούσα της επικής ποίησης  να του χαρίσει την έμπνευση. Την εποχή του Ομήρου οι άνθρωποι πίστευαν πως η ποιητική δημιουργία έχει θεία έμπνευση.Η επίκληση της Μούσας υπάρχει στην αρχή του κάθε έπους.  
· Διήγηση  : δίνεται συνοπτικά η υπόθεση του έργου (στ. 2-5)
	       ορίζεται η αφετηρία της αφήγησης και δίνονται τα ονόματα των πρωταγωνιστών(στ. 6-7)
    -το θέμα του έπους (ο θυμός του Αχιλλέα και οι ολέθριες συνέπειές του)
     -το χρονικό σημείο (αφετηρία) από το οποίο θα αρχίσει η εξιστόρηση 
(«απ’ ότε εφιλονίκησαν και εχωριστήκαν»)
    -ο ρόλος των θεών(η δήλωση του ποιητή «και η βουλή γενόνταν του Κρονίδη», που σημαίνει ότι τα γεγονότα θα εξελιχθούν σύμφωνα με το σχέδιο και τη θέληση του Δία)
· Παράκληση(εδώ λείπει)

ΑΦΗΓΗΜΑΤΙΚΕΣ ΤΕΧΝΙΚΕΣ 
· Προοικονομία-Προσήμανση
Προοικονομία είναι η αφηγηματική τεχνική με την οποία ο ποιητής προετοιμάζει συστηματικά τα επεισόδια που θα ακολουθήσουν στην εξέλιξη της πλοκής του έργου. 
Προσήμανση είναι όταν μας προϊδεάζει για το τι θα ακολουθήσει. 
Το προοίμιο της Ιλιάδας παρουσιάζει συνοπτικά την υπόθεση του έπους και λειτουργεί ως προϊδεασμός για όσα θα ακολουθήσουν
· Σχήμα κύκλου:
Στο προοίμιο υπάρχει σχήμα του κύκλου με το όνομα του Αχιλλέα, το οποίο αναφέρεται στον πρώτο και στον τελευταίο στίχο. 
			  								   στ. 8: Η ρητορική ερώτηση μας εισάγει αμέσως στο θέμα.  Η θεϊκή προέλευση της διαμάχης  προϊδεάζει τον ακροατή-αναγνώστη για τις φοβερές συνέπειες που μπορεί αυτή να έχει. 
Η σκηνή με τον Χρύση είναι εξαιρετικά δραματική. Ο Χρύσης είναι φορέας της θεϊκής εξουσίας και η μεγαλοπρεπής εμφάνισή του περιβάλλεται με το κύρος και τον φόβο που εμπνέει ο θεός τον οποίο υπηρετεί. Είναι, επομένως, φανερό ότι αυτά που θα βοηθήσουν τον ιερέα να πάρει πίσω την κόρη του δεν είναι η θερμή ικεσία του ούτε τα αναρίθμητα λύτρα που τη συνοδεύουν, αλλά κυρίως ο «τοξοβόλος Απόλλων», που στέκει αόρατος δίπλα του, γεγονός που δηλώνεται από την έμφαση που δίνεται στα ιερά του σύμβολα (στ. 14). 
Ο 1ος λόγος του Χρύση (Η ικεσία του Χρύση)
Η ικεσία του αρθρώνεται ως εξής: 
α) προσφώνηση (στ. 17 κ.εξ.): 	μεγαλοπρεπής και κολακευτική,απευθύνεται ειδικά στους Ατρείδες 
β) διττή ευχή (στ. 18-19): κατάληψη Τροίας και επιστροφή στην πατρίδα: 	
γ) αίτημα (στ. 20)
δ) προσφορά λύτρων (στ. 21)
ε) λανθάνουσα απειλή (στ. 22) αν δεν εισακουσθεί το αίτημα

στ. 21-22: το ρήμα ευλαβούμαι σημαίνει «σέβομαι» αλλά και «φοβάμαι»· η αναφορά του ιερέα στην ευλάβεια επιτείνει την ψυχολογική πίεση που έχει δημιουργήσει στο στρατό ο χαρακτηρισμός του Απόλλωνα ως «μακροβόλου τοξευτή». 

στ.29: Ο Αγαμέμνονας προσβάλλει τον ιερέα και κατ΄επέκταση τον Απόλλωνα ακυρώνοντας, καθώς απαξιώνει και ακυρώνει τον Θεό. Κατά συνέπεια, ο Αγαμέμνονας διαπράττει ύβρη (= υπέρβαση του μέτρου) και είναι αναμενόμενη η τίση (= η τιμωρία) του.

Η προσευχή του Χρύση προς τον Απόλλωνα διαθέτει τα τυπικά στοιχεία μιας ομηρικής προσευχής:
α) επίκληση,										    β) προσφώνηση (προσωνυμίες του θεού και σχέση του με το συγκεκριμένο τόπο),                                                                                                                                 γ) υπενθύμιση των προσφορών,							                  δ) παρουσίαση του αιτήματος ως ανταπόδοση των προσφορών και                                          ε) το αίτημα επιγραμματικά.							                στ. 46: η απειλή που υπαινίχθηκε ο Χρύσης, όταν αναφέρθηκε στο «μακροβόλον τοξευτήν» (στ. 22), γίνεται πράξη στην τελευταία σκηνή της ενότητας (στ. 44-53). Τη σκηνή συνθέτουν εικόνες οπτικές και ακουστικές: η απειλή γίνεται πιο φοβερή πλησιάζοντας μέσα στην απόλυτη σιωπή. Και ο τρόμος επιτείνεται, καθώς η απειλητική μορφή του θεού από το βάθος της εικόνας (βλ. σχόλ. στ. 21-22) μετακινείται σιωπηλά στο κέντρο της· ο μόνος ήχος που ταράζει την απειλητική ησυχία προέρχεται από τα όπλα του θεού.                                                                                                               Η αντίδραση του Απόλλωνα: Η αντίδραση του Φοίβου υπήρξε άμεση. Η ορμητική του κάθοδος από τον Όλυμπο στο στρατόπεδο των Αχαιών αποδίδεται με αριστοτεχνικό τρόπο, με μια σειρά από οπτικές και ακουστικές εικόνες.                                                                        - οπτική εικόνα: «κατεβαίνει από τον Όλυμπο με τόξο και μ’ ολόκλειστη φαρέτρα εις τους ώμους» και παρομοίωση «όμοιαζε την νύχτα»                                                                             - ακουστική εικόνα: «εβρόντησαν επάνω του τα μέλη» 				                    - οπτική εικόνα: «εβρόντησαν επάνω του τα βέλη»			                                           - ακουστική εικόνα των όπλων «αχός εβγήκε τρομερός απ’ τ’ ασημένιο τόξο»                                                                                                                                                                                                                                                                   Ανθρωπομορφισμός των θεών: Ο θεός Απόλλωνας εμφανίζεται «θυμωμένος», «χολωμένος» (ανθρώπινα πάθη) με τον Αγαμέμνονα και στέλνει λοιμό στον στρατό των Αχαιών. (στ. 9-10, 45, 48)                                                                                                          Επιφάνεια του θεού Απόλλωνα (στ. 44): Ο θεός εμφανίζεται τρομερός και παντοδύναμος και πλήττει τον στρατό των Αχαιών.
Χαρακτηρισμός Χρύση – Αγαμέμνονα
Χρύσης
· Σεβάσμιος γέροντας
· Θλιμμένος πατέρας που ζητά να πάρει πίσω την κόρη του (προκαλεί συμπάθεια και σεβασμό)
· Ιερέας του Απόλλωνα (φορέας θεϊκής εξουσίας)
· Ικέτης (ιερό πρόσωπο)
· Ευγενικός
· Νηφάλιος, ήπιος, ήρεμος
· Αξιοπρεπής και ευπρεπής
· Με μεγαλπρεπή εμφάνιση
Αγαμέμνονας
· Εγωιστής (ενδιαφέρεται μόνο να ικανοποιήσει την προσωπική του επιθυμία)
· Ανεύθυνος (με την άρνησή του θέτει σε δοκιμασία όλον τον στρατό των Αχαιών)
· Οξύθυμος, βίαιος (χάνει την ψυχαραιμία του και την αίσθηση του μέτρου)
· Απότομος, αγενής, προκλητικός, απειλητικός, αυταρχικός
· Ασεβής και αλαζονικός (απέναντι στον ιερέα του θεού Απόλλωνα και κατά συνέπεια και στον ίδιο τον θεό, αλλά και σε έναν ικέτη)
· Διαπράττει ύβρη. Η Άτη τύφλωσε το νου του και τον οδήγησε σε ύβρη. Η ενεργοποίηση της Νέμεσης (οργή των θεών) και της τίσης (τιμωρίας) είναι αναπόφευκτη. 

· Επιβράδυνση: ονομάζεται η σκόπιμη καθυστέρηση στην εξέλιξη της υπόθεσης με την παρεμβολή δευτερευόντων στοιχείων (συνήθως μιας άλλης μικρής διήγησης ή εκτενών περιγραφών). 
Στο απόσπασμα αυτό η επιβράδυνση επιτυγχάνεται με: 
· τον αναλυτικό λόγο και τα άστοχα  ερωτήματα του Αχιλλέα (9 στίχοι)
· την αναλυτική παρουσίαση του μάντη Κάλχα (5 στίχοι)
· τους δισταγμούς του Κάλχα (10 στίχοι)
· τη δέσμευση του Αχιλλέα με όρκο στον Απόλλωνα (7 στίχοι)
· την προφητεία του Κάλχα που αίρει τα άστοχα ερωτήματα και αποκαλύπτει την αιτία του κακού (8 στίχοι)
Έτσι ο ακροατής-αναγνώστης οδηγείται σταδιακά στο κεντρικό θέμα της σκηνής: την αποκάλυψη της αιτίας του κακού (= λοιμού), που έχει πέσει στο στρατόπεδο των Αχαιών. 
Σκοπός της επιβράδυνσης είναι να προκαλέσει την αγωνία και το ενδιαφέρον των ακροατών-αναγνωστών. Ταυτόχρονα εξυπηρετείται η οικονομία του έργου. Με τα άστοχα ερωτήματα, τους δισταγμούς του Κάλχα και τη δέσμευση του Αχιλλέα με όρκο, εμπλέκεται ο Αχιλλέας στην υπόθεση του έργου, γεγονός που θα οδηγήσει στη φιλονικία του με τον Αγαμέμνονα και στην περίφημη «οργή» του («μηνις του Αχιλλέα»), που είναι και το κεντρικό θέμα του έπους. 
ΙΙΙ. ΧΑΡΑΚΤΗΡΕΣ:
Ο Κάλχας παρουσιάζεται:
- με μεγαλοπρεπή εμφάνιση 
- διορατικός, προφητικός, αποκαλυπτικός
- επιφυλακτικός και διστακτικός 
- Δεν εμπλέκεται σε σύγκρουση με τον Αγαμέμνονα, α. διότι είναι ιερό πρόσωπο και ο ποιητής δε θέλει να τον εκθέσει και β. για να εξυπηρετηθεί η οικονομία του έργου, δηλαδή να αναμειχθεί ο Αχιλλέας)
Ο Αχιλλέας
- αναλαμβάνει πρωτοβουλία και δράση: συγκαλεί τη συνέλευση
- διαβεβαιώνει με όρκο ότι θα προστατεύσει τον Κάλχα, γεγονός που δείχνει ότι αναλαμβάνει ευθύνη, ενώ εμπλέκεται ολοένα και περισσότερο στην υπόθεση 
- δε διστάζει να εναντιωθεί στον πρώτο των Αχαιών (επιδεικνύει τόλμη όχι μόνο στη μάχη αλλά και σε πολιτικά ζητήματα)
- προκλητικά λόγια για τον Αγαμέμνονα 















Ιλιάδα, Ραψωδία Α, στ. 106-188 «Η σύγκρουση του Αχιλλέα με τον Αγαμέμνονα» 
ΠΕΡΙΕΧΟΜΕΝΟ – ΔΟΜΗ 
1ος λόγος του Αγαμέμνονα (106-121)
· αποκαλεί τον Κάλχα «μάντη κακών» (Αυλίδα – θυσία της Ιφιγένειας)
· τον κατηγορεί (μνησικακία του Αγαμέμνονα, μετάθεση τις δικές του ευθύνες) για τις προφητείες του
· παρουσιάζει τις αρετές της Χρυσηίδας: ιδανικός τύπος γυναίκας και τη συγκρίνει με τη Κλυταιμνήστρα (σύζυγος και βασίλισσα). Έτσι εξηγείται 
· γιατί δεν την επέστρεψε στον πατέρα της 
· το ότι η επιστροφή της θα είναι απόδειξη της μεγαλοψυχίας του ηγέτη Αγαμέμνονα, που θυσιάζει κάτι πολύτιμο για το καλό του στρατεύματος
· υποχώρηση Αγαμέμνονα με όρους
· υποχωρεί στο θείο, όχι στους ανθρώπους
· το αντάλλαγμα που ζητά δείχνει εγωκεντρισμό, αρχηγικό ρόλο
(είναι ζήτημα ηθικής τάξης να αποκατασταθεί ο ηγέτης)
· εξυπηρετείται η οικονομία του έπους (προώθηση της υπόθεσης)
· Ο ιδανικός τύπος γυναίκας της εποχής: 
Να ξεχωρίζει στην κλάση (καταγωγή), στο ανάστημα (ομορφιά: εξωτερική εμφάνιση), στη γνώμη (σύνεση: εσωτερική ποιότητα), στα έργα (γυναικείες ασχολίες) 

1ος λόγος του Αχιλλέας (122-130)
· απαντά ο Αχιλλέας και όχι ο μάντης, γιατί:
· ο ποιητής δεν εκθέτει ιερό πρόσωπο
· εξυπηρετείται η οικονομία του έπους (για να οδηγηθούμε στη σύγκρουση Αγαμ και Αχ)
· έχει υποσχεθεί με όρκο ότι θα τον προστάτευε τον μάντη
· αντιθετικοί χαρακτηρισμοί: «ένδοξε» (απόδοση τιμής) και «περισσά φιλόπλουτε» (απόδοση μομφής)
· η επιχειρηματολογία στηρίζεται στην αντικειμενική πραγματικότητα (δεν υπάρχουν λάφυρα) 
· υπόσχεση για ανταμοιβή στο μέλλον (αόριστη) 
· προοικονομία για την άλωση της Τροίας (στ. 129-130) 
· πληροφορίες για πολεμικές πρακτικές (ληστρικές επιδρομές, λαφυραγώγηση) 
· χρήση α΄ πληθυντικού προσώπου: η αντιπαράθεση όχι προσωπική (μιλά ως εκπρόσωπος του στρατού)
2ος λόγος του Αγαμέμνονα (131-148)
· υπογραμμίζει ότι δε θα δεχτεί να εξαπατηθεί: μεταφέρει την αντιπαράθεση σε προσωπικό επίπεδο
· απαιτητικός («δώρο ισότιμο της αρεσκείας μου»)
· απειλητικός («θα έρθω με τα χέρια μου να πάρω»)
· υπερόπτης και αλαζονικός (εκμεταλλεύεται την αρχηγική του θέση -αλαζονεία εξουσίας), παρεμβαίνει στη σφαίρα δικαιοδοσίας άλλων αρχηγών, τους οποίους δε σέβεται και περιφρονεί)
· επίδειξη ευσέβειας (επιστροφή Χρυσηίδας και προσφορά εκατόμβης) 
· ορίζει τον Αχιλλέα αρχηγό της αποστολής (υπό άλλες συνθήκες θα ήταν τιμητικό, εδώ όμως ακούγεται ως ειρωνεία και φορτίζει την ατμόσφαιρα)
2ος λόγος του Αχιλλέα (149-172)
· οργισμένος, επιθετικός, προκλητικός («πανουργότατε», «μ’ αναίδεια ενδυμένε», «σκυλοπρόσωπε»)
· υπογραμμίζει ότι η πανελλήνια τρωική εκστρατεία έγινε για οικογενειακούς λόγους και αυτό φαίνεται να ξέχασε ο Αγαμέμνονας( = αχάριστος και αγνώμων )
· νιώθει κατ’ εξακολούθηση αδικημένος από τη μοιρασιά («κι ίσια με σε δώρο καλό δεν έχω εγώ ποτέ μου», στ. 164 και «τρανό συ παίρνεις δώρο κι εγώ με δώρο μικροστό κι αγαπητό γυρίζω», στ. 167-8)
· απειλητικός («στη Φθία τώρα αναχωρώ»)
· η αντιπαράθεση γίνεται προσωπική
3ος λόγος του Αγαμέμνονα (173-188)
· αδιάφορος («φύγε αν το θέλεις ... εγώ δεν σε παρακαλώ»), περιφρονητικός («κοντά μου υπάρχουν κι άλλοι να με δοξάσουν»), επιθετικός («συ είσαι ο μισητός μου») 
· θεωρεί στήριγμά του τον Δία: επική ειρωνεία
· υποβαθμίζει τον Αχιλλέα («κι αν είσαι τόσο δυνατός είναι θεού το δώρο»)
· απειλητικός (θα πάρει τη Βρισηίδα): όπως ο ίδιος υποχωρεί μπροστά στον θεό Απόλλωνα και ο Αχιλλέας θα υποχωρήσει μπροστά στον αρχιστράτηγο 
· κάνει επίδειξη δύναμης προσπαθώντας ταυτόχρονα να προλάβει και οποιαδήποτε άλλη περίπτωση απειθαρχίας 


· Η έννοια της τιμής: αποτελεί το υπόβαθρο της σύγκρουσης Αγαμέμνονα – Αχιλλέα.
Τα λάφυρα ήταν σημαντικά όχι μόνο ως υλικά αγαθά, αλλά ήταν ένδειξη τιμής σε όποιον τα αποκτούσε, καθώς σήμαιναν αναγνώριση της αξίας του. Η αφαίρεσή τους ήταν προσβολή της τιμής του ήρωα. Για τον Αχιλλέα η έννοια της τιμής συνδέεται με την αξία του ως πολεμιστή. Για τον Αγαμέμνονα η έννοια της τιμής συνδέεται με το κύρος που του δίνει η εξουσία του. 

«Η επιφάνεια της Αθηνάς»

ΠΕΡΙΕΧΟΜΕΝΟ – ΔΟΜΗ
 Ο Αχιλλέας έτοιμος να σκοτώσει τον Αγαμέμνονα (στ. 189-193)
- Ο Αχιλλέας αμφιταλαντεύεται αν θα πρέπει να λειτουργήσει αυθόρμητα και να ικανοποιήσει το πάθος του ή να
ελέγξει την οργή του και να υποχωρήσει. («έστρεψε δύο στοχασμούς»)
- Στην πάλη ανάμεσα στο συναίσθημα και στη λογική ισχυρότερο αποδεικνύεται το συναίσθημα. «το μέγα ξίφος έσερνε». Αν σκοτώσει τον Αγαμέμνονα διαφυλάττει  την αξιοπρέπειά του και καταξιώνεται ως ήρωας.
 Η επιφάνεια της Αθηνάς (στ. 194-199)
- Η εξέλιξη της υπόθεσης φεύγει από τα χέρια των ανθρώπων και περνάει στα χέρια των θεών συγκεκριμένα της Ήρας (ως εντολοδότριας) και της Αθηνάς (ως εκτελεστικού οργάνου). (ιεραρχία μεταξύ των θεών – επιφάνεια της Αθηνάς)
- Ο Αχιλλέας έχει πείσει για τον ηρωισμό του. Το ότι δεν πραγματοποιεί το φονικό οφείλεται όχι σε δειλία, αλλά στην ανάγκη να υπακούσει στη θεϊκή εντολή.
- Με τον τρόπο αυτό εξυπηρετείται η οικονομία του έργου.
- Αποτελεί μια ενδιαφέρουσα εικόνα που έχει αισθητικό αποτέλεσμα στον ακροατή-αναγνώστη.
 Η αντίδραση και ο λόγος του Αχιλλέα (στ. 200-206)
- Ο Αχιλλέας αντιμετωπίζει την Αθηνά με οικείο τρόπο → είναι πρόσωπο αγαπητό στους θεούς.
- Οι δυο ερωτήσεις του Αχιλλέα εκφράζουν το παράπονό του («τ’ ήλθες κι εσύ;» «να ιδείς την αδικίαν;»)
- Η δήλωση του Αχιλλέα ότι ο Αγαμέμνονας θα πληρώσει με τη ζωή του δείχνει ότι ο ποιητής συνεχίζει να προβάλλει την ηρωική διάσταση της προσωπικότητας του Αχιλλέα. 
 Η συμβουλή και οι υποσχέσεις της Αθηνάς (στ. 207-215)
- Η Αθηνά τονίζει ότι εκτελεί εντολή της Ήρας. (ιεραρχία μεταξύ των θεών)
- Υποδεικνύει στον Αχιλλέα αυτό που πρέπει να κάνει: αυτοσυγκράτηση και υπακοή στους θεούς. Να μη χρησιμοποιήσει το ξίφος αλλά να εκτονωθεί με τα λόγια, λέγοντας στον Αγαμέμνονα τι θα πάθει.
- Η Αθηνά επισημαίνει την ύβρη του Αγαμένονα και προλέγει τη μελλοντική δικαίωση του Αχιλλέα (προοικονομία).
 Υπακοή του Αχιλλέα – Αποχώρηση της Αθηνάς (στ. 216-223)
- Ο Αχιλλέας δεν εκφράζει καμία αντίρρηση ή διαμαρτυρία. Οι θεοί ανταποκρίνονται στις επικλήσεις αυτών που ακολουθούν τις εντολές τους: «όπου υπακούει στους θεούς κι αυτοί τον υπακούουν», στ. 219 [γνωμικό (=απόφθεγμα) – αρχή προσφοράς και ανταπόδοσης]
- Η λογική απορία «τι έκαναν οι άλλοι Αχαιοί όσο ο Αχιλλέας συνομιλούσε με την Αθηνά;» δεν έχει θέση στο μυθικό χώρο των επών και γενικά της τέχνης.
 Νέο υβριστικό ξέσπασμα του Αχιλλέα εναντίον του Αγαμέμνονα (στ. 224-233)
- Ο Αχιλλέας στα μάτια των συμπολεμιστών του παραμένει εκτεθειμένος, ως ηττημένος, στην αντιπαράθεση με τον Αγαμέμνονα. Προσπαθεί λοιπόν να αντισταθμίσει τις απώλειες από την υποχώρησή του, εκτοξεύοντας βαρύτατους χαρακτηρισμούς εναντίον του Αγαμέμνονα.
- Στο νέο του ξέσπασμα ο Αχιλλέας φτάνει στην υπερβολή.
- Η σιωπή και η παθητική στάση των άλλων αρχηγών ερμηνεύονται από τον Αχιλλέα ως συνενοχή (στ. 232«τωόντι αχρείους κυβερνάς λαοφάγε βασιλέα»). Στο μέλλον θα αδιαφορεί και αυτός για την τύχη των Αχαιών(στοιχείο προοικονομίας).
 Ο όρκος του Αχιλλέα (στ. 234-245)
- Ο Αχιλλέας γεμάτος αυτοπεποίθηση και βασισμένος στην απόφαση της θεάς, δίνει επίσημα μπροστά σε όλους«μέγαν όρκον». Ορκίζεται στο σκήπτρο του: Αν αυτό το σκήπτρο βγάλει φύλλα, τότε μόνο θα προστρέξει σε βοήθεια των Αχαιών. (σχήμα του αδύνατου). Η απόφασή του παρουσιάζεται τελεσίδικη.
- Η Αθηνά επηρέασε τον Αχιλλέα ώστε να ενεργήσει μέσα από το πρίσμα της λογικής. Όμως η ευθύνη των ανθρώπων για τις πράξεις τους εξακολουθεί να υπάρχει, παρά τις επεμβάσεις των θεών.
- Στ. 241-245: προοικονομία

































Ομήρου, Ιλιάδα , Ραψωδία Α, στ. 246-306)
 «Η μεσολάβηση Νέστορα»

ΠΕΡΙΕΧΟΜΕΝΟ - ΔΟΜΗ
 Η αντίδραση του Αχιλλέα
Ο Αχιλλέας πετά με οργή το σκήπτρο του στη γη.
- Πράξη διαμαρτυρίας έναντι στις αυθαιρεσίες της βασιλικής εξουσίας
- Αντιδρά με παθητική στάση σε αντίθεση με το τράβηγμα του σπαθιού που ήταν κίνηση επιθετική.
- Διαχωρίζει τη θέση του και παραιτείται από τις θέσεις του Αχαϊκού στρατού.
- Περιφρονεί το θεσμό της δικαιοσύνης (φορέας του είναι ο Αγαμέμνονας).
- Περιφρονεί τη γενική συνέλευση που δεν τόλμησε να του εναντιωθεί.
 Η παρουσίαση του Νέστορα (στ. 246-254)
Η παρουσίαση του Νέστορα πριν από την παράθεση των λόγων του καταλαμβάνει 7 στίχους.
Σημαντικός ο ρόλος του.
Λειτουργεί ως επιβράδυνση.
 Ο λόγος του Νέστορα (στ. 255- 285)
Ο Νέστορας προσπαθεί με επιχειρήματα και παραινέσεις να συμβιβάσει τους δύο αρχηγούς.
- Επισημαίνει τον αντίκτυπο που θα είχε η διαμάχη τους αν γινόταν γνωστή στο τρωικό στρατόπεδο.
- Εξαίρει την πολεμική αρετή και φρόνηση των δύο αρχηγών.
- Τους καλεί να σεβαστούν τη γνώμη του διότι
(α) είναι πιο νέοι
(β) έχει μεταπείσει σπουδαίους ανθρώπους στο παρελθόν, (χρησιμοποιεί το μυθικό παράδειγμα της Κενταυρομαχίας ως μέσο πειθούς των λόγων του)
- Καταλήγει σε νουθεσίες (στ. 276-285).
(α) Τονίζει την ξεχωριστή αξία του καθενός.
(β) επισημαίνει τα σφάλματά τους και τι πρέπει να κάνουν.
- Ο λόγος του Νέστορα χαρακτηρίζεται από ευελιξία και διπλωματικότητα. Η μεσολάβησή του απέτυχε, διότι οι δύο πλευρές επέμεναν πεισματικά στις θέσεις τους (οικονομία του έπους – εξέλιξη της πλοκής).
 Ο λόγος του Αγαμέμνονα (στ. 286-292)
- Ο Αγαμέμνονας συγκρατεί από τα λόγια του Νέστορα μόνο εκείνα που μιλούσαν για το δικό του δίκιο.
- Επισημαίνει ως βαθύτερο αίτιο της φιλονικίας την αλαζονεία του Αχιλλέα.
- Μιλά υποτιμητικά για την γενναιότητα του Αχιλλέα.
 Η απάντηση του Αχιλλέα (στ. 293-304)
- Με αυτά τα λόγια του Αχιλλέα τελειώνει η φραστική σύγκρουση των δύο αντρών. Η οριστική ρήξη οδηγεί στην αποχή του Αχιλλέα από τις μάχες και ρυθμίζει την πορεία της υπόθεσης του έργου.
- Διακόπτει τον Αγαμέμνονα, αγνοεί τον Νέστορα (= αδιάλλακτος)
- αποδίδει στον Αγαμέμνονα αβάσιμη κατηγορία (στ. 301-302)
- γίνεται απροκάλυπτα απειλητικός (στ. 303-304)
- Με απειλές διασώζει την αξιοπρέπειά του, δικαιολογεί την υποχώρήσή του.

Ομήρου, Ιλιάδα Ραψωδία Α, στ. 494-612
«Συμπόσιο θεών – Σύγκρουση Δία με Ήρα»

ΠΕΡΙΕΧΟΜΕΝΟ -ΔΟΜΗ ΤΟΥ ΚΕΙΜΕΝΟΥ
 Πρώτος λόγος της Ήρας 
 Η απάντηση του Δία (νηφάλιος, ήπιος, διπλωμάτης)
 Η δευτερολογία της Ήρας (σέβεται το δικαίωμα του Δία να μην της φανερώνει τα πάντα, αποκαλύπτει ότι είδε τη Θέτιδα, εκφράζει τους φόβους της για τον λόγο επίσκεψης της Θέτιδας και την τύχη των Αχαιών).
 Η απειλητική δευτερολογία του Δία [παρακάμπτει την ουσία του θέματος και χάνει την ψυχραιμία του, περνά στην αντεπίθεση με τα όπλα που διαθέτει ως άντρας (σωματική δύναμη – απειλή ξυλοδαρμού) αλλά και ως πατέρας των θεών και των ανθρώπων (παντοδυναμία – ενεργεί ως απόλυτος μονάρχης) ]
ΣΤΟΙΧΕΙΑ ΥΛΙΚΟΥ ΠΟΛΙΤΙΣΜΟΥ:
 Ανθρωπομορφισμός των θεών
Ομοιότητες θεών και ανθρώπων:
α) ανθρώπινα συναισθήματα: ζηλεύουν , οργίζονται, στενοχωριούνται, χαίρονται
β) ανθρώπινη συμπεριφορά: καυγαδίζουν, γίνονται καχύποπτοι, απειλούν, χειροδικούν
γ) όρια στη γνώση: δεν είναι παντογνώστες (η Ήρα δε γνωρίζει τους στοχασμούς του Δία)
δ) συζυγικός βίος
ε) ιεραρχία: σέβονται τους ιεραρχικά ανώτερους τους 
Διαφορές θεών και ανθρώπων:
α) Οι θεοί ζουν μες στην ευδαιμονία (οι έγνοιες τους για τους ανθρώπους είναι προσωρινές)
β) Έχουν υπερφυσικές ικανότητες (η Θέτιδα εξαφανίζεται στης θάλασσας τα βάθη)
γ) Οι θεοί είναι αθάνατοι
ΑΦΗΓΗΜΑΤΙΚΕΣ ΤΕΧΝΙΚΕΣ
 Επιβράδυνση (η διήγηση του Ήφαιστου: τι έπαθε ο ίδιος από τον Δία στο παρελθόν)
 Κωμικά στοιχεία:
- Η κινητική εικόνα (ο Δίας εκσφενδονίζει τον γιο του) 
-ο χωλός Ήφαιστος που κερνά τους υπόλοιπους θεούς (αντί για κάποιον υπηρέτη) με το ακανόνιστο βήμα του και το όχι όμορφο πρόσωπό του αποτελεί κωμική φιγούρα
 Μετά τις σκηνές έντασης (έριδα Αγαμέμνονα – Αχιλλέα) που προηγήθηκαν ακολουθεί μία σκηνή χαλάρωσης(συμπόσιο θεών) για τον ακροατή-αναγνώστη, που λειτουργεί ως ένα ευχάριστο διάλειμμα μέσα στην πολεμική διήγηση.
 Εξαιρετικά ζωντανές εικόνες: στ. 499-503 (Δίας-Θέτιδα), στ. 529-531 (Δίας), στ. 534-536 (Δίας-θεοί).





Ομήρου, Ιλιάδα
Ραψωδία Ζ: «Έκτορος και Ανδρομάχης ομιλία»
(στ. 369-529) 

 ΣΥΝΑΝΤΗΣΗ ΕΚΤΟΡΑ ΚΑΙ ΑΝΔΡΟΜΑΧΗΣ
· Ο λόγος της Ανδρομάχης  
Στόχος: Η Ανδρομάχη προσπαθεί να κρατήσει τον Έκτορα κοντά της ασφαλή προτείνοντάς του μάλιστα ένα αμυντικό πολεμικό σχέδιο. Στον λόγο της Ανδρομάχης εντοπίζονται οι ακόλουθες ενότητες που εμπεριέχουν τα επιχειρήματα με τα οποία προσπαθεί να τον πείσει να μην επιστρέψει στη μάχη:
· Η αναφορά στη μελλοντική χηρεία της και στην ορφάνια του γιου της αποτελεί προσήμανση για όσα θα συμβούν στο μέλλον.
· Η εκτενής αναδρομή της Ανδρομάχης στο τραγικό οικογενειακό της παρελθόν αποτελεί επιβράδυνση, εφόσον καθυστερεί την εξέλιξη της πλοκής.
· Επιπλέον αποτελεί ειρωνεία, διότι οι ακροατές γνωρίζουν από την παράδοση ότι ο Αχιλλέας θα σκοτώσει τον Έκτορα, ενώ η Ανδρομάχη τον αναφέρει μόνο ως υπεύθυνο για την τραγική τύχη της οικογένειάς της. 

· Ο αντίλογος του Έκτορα 
Στο συναισθηματικό ξέσπασμα της ανήσυχης γυναίκας απαντάει η νηφάλια λογική του ψύχραιμου άντρα: Ωστόσο, ο Έκτορας δεν διαλύει τους φόβους της γυναίκας του, αλλά προσθέτει τους δικούς του. Ο λόγος του χωρίζεται στα ακόλουθα μέρη: 
· κατανόηση της Ανδρομάχης 
· άρνηση του αιτήματος της Ανδρομάχης και αιτιολόγηση (ηθική ευθύνη του Έκτορα απέναντι στο λαό της Τροίας, μια πράξη δειλίας είναι ασύμβατη με την ηθική του συνείδηση, την ηρωική του φύση και την αρχοντική του καταγωγή – Η δόξα, η τιμή, οι ηρωικές αρχές και το ιδανικό της υστεροφημίας είναι πάνω από τη ζωή του και την οικογένειά του – Φοβούμαι = αιδουμαι = ντρέπομαι τους άλλους, υπολογίζω τη γνώμη τους – Η αιδώς = συναίσθημα τιμής, φόβος της ατίμωσης, ήταν πολύ σημαντική αρετή για τους ανθρώπους της εποχής)
Το καλό όνομα (την καλή «φήμη») ενδιαφέρονταν οι ήρωες να το διατηρήσουν και μετά τον θάνατό τους (υστεροφημία), οπότε ο ρόλος της κοινής γνώμης ήταν και πάλι σημαντικός. 
· πρόβλεψη για τον αφανισμό της Τροίας 
· ο πόνος για το τραγικό τέλος της Ανδρομάχης (ο αφανισμός της Τροίας θα σημαίνει και τον αφανισμό της οικογένειάς του)
· τα μελλοντικά δεινά και η καταισχύνη (χηρεία, ορφάνια, μοναξιά, έλλειψη προστασίας και κοινωνική καταισχύνη)
· Η ταπείνωση του Έκτορα 
· Προτιμότερος ο θάνατος 
Όλα τα παραπάνω αποτελούν προσήμανση για το μέλλον. 

· Έκτορας και Αστυάνακτας 
Αφού ο ποιητής αφιέρωσε στη συνάντηση των δύο συζύγων πάνω από 70 στίχους, βάζει στη σκηνή και το τρίτο μέλος της οικογένειας, τον μικρό Αστυάνακτα: 
· Ανοίγει τα χέρια προς το παιδί του, λαχταρώντας να το πάρει αγκαλιά, όμως εκείνο κλαίει και αποτραβιέται στην αγκαλιά της παραμάνας του, διότι φοβάται την λαμπερή πανοπλία του.
· Η προηγούμενη ένταση ακολουθείται από χαλάρωση και στιγμές ξεγνοιασιάς, καθώς ο Έκτορας και η Ανδρομάχη γελούν.
· Ο Έκτορας βγάζει συμβολικά την περικεφαλαία και την ακουμπά στη γη. Ο πολεμιστής δίνει τη θέση στον πατέρα, που στοργικά αγκαλιάζει το παιδί του. (αντιπολεμικό μήνυμα). Το παιδί φοβάται και αποστρέφεται τη πολεμική πλευρά του πατέρα, οπότε εκείνος αναγκάζεται για λίγο να την αποβάλει. 
· Προσευχή του Έκτορα στον Δία και τους άλλους θεούς, κρατώντας το παιδί του στα χέρια. Εύχεται: 
Να γίνει ο γιος του σπουδαίος πολεμιστής
Να βασιλεύει με κύρος την Τροία
Να γίνει καλύτερος από τον πατέρα του
Να είναι η χαρά της μητέρας του
Αντίφαση: στην Ανδρομάχη μιλούσε με απαισιοδοξία, ενώ στην προσευχή μιλά με αισιοδοξία. Ωστόσο, στην Ανδρομάχη μιλά ο Έκτορας-πολεμιστής, που ξέρει ότι θα χαθεί η Τροία, ενώ τώρα μιλά ο Έκτορας-πατέρας, που αφήνει να τον παρασύρει το όραμα της μελλοντικής ευτυχίας του παιδιού του. 
Τα λόγια του Έκτορα συνιστούν επική ειρωνεία για τους ακροατές που ξέρουν από την παράδοση, ότι μόλις οι Αχαιοί κυριεύσουν την Τροία, θα γκρεμίσουν τον Αστυάνακτα από τα τείχη. 

· Ο αποχωρισμός
Ο Έκτορας αποχωρίζεται την οικογένειά του με τρόπο φυσικό, χωρίς μελοδραματισμούς. 
- Παραδίδει τον γιο του στα χέρια της γυναίκας του. 
- Η Ανδρομάχη νιώθει ανάμεικτα συναισθήματα, καθώς γελάει μέσα στα δάκρυά της. («δακρυόεν γελάσασα»)
- Ο Έκτορας χαϊδεύει την Ανδρομάχη, τελευταία εκδήλωση τρυφερότητας στη γυναίκα του.
- Προσπαθώντας να παρηγορήσει την Ανδρομάχη, ο Έκτορας αναπτύσσει μια ορθολογιστική θεωρία για την αντιμετώπιση του θανάτου, λέγοντας ότι η μοίρα κάθε ανθρώπου είναι προδιαγεγραμμένη και πώς καθένας πεθαίνει όταν έρθει η ώρα του.  
- Ο Έκτορας, με τις οδηγίες στην Ανδρομάχη για τις καθημερινές γυναικείες ασχολίες στο σπίτι, δίνει στον αποχαιρετισμό έναν συνηθισμένο τόνο και όχι την τραγικότητα του τελευταίου αποχωρισμού: 
- Υπενθυμίζει στην Ανδρομάχη ότι τα ζητήματα του πολέμου είναι αρμοδιότητα των αντρών. 
- Φοράει ξανά την περικεφαλαία του και από σύζυγος και πατέρας γίνεται πολεμιστής. 
- Η σκηνή του αποχωρισμού ολοκληρώνεται με την εικόνα της Ανδρομάχης, που γυρίζει κάθε τόσο δακρυσμένη να δει τον  Έκτορα, σαν να ήξερε πως ήταν η τελευταία φορά που τον έβλεπε ζωντανό. Έτσι, κλείνει όπως άρχισε, με την εικόνα της δακρυσμένης Ανδρομάχης (κύκλος). 

Η Ανδρομάχη μόλις φτάνει στο παλάτι ξεσηκώνει γενικό θρήνο για τον Έκτορα, παρόλο που εκείνος είναι ακόμη ζωντανός, καθώς προαισθάνεται ότι δεν θα επιστρέψει πια. Το μοιρολόι αυτό είναι πρόωρο (γιατί λόγος για τον θάνατο του Έκτορα θα γίνει στη ραψωδία Χ) ωστόσο εξυπηρετεί μια ποιητική σκοπιμότητα: από δω και στο εξής παρακολουθούμε τον ήρωα να αγωνίζεται υπό τη σκιά του θανάτου του. 

Ο Πάρης μετά την μονομαχία με τον Μενέλαο παρέμεινε στο σπίτι του πικραμένος και ταπεινωμένος. Ο Έκτορας, πριν συναντήσει την Ανδρομάχη, τον συνάντησε και τον επέπληξε αυστηρά, θυμίζοντάς του ότι ο πόλεμος γίνεται εξαιτίας του και προτρέποντάς τον να γυρίσει στη μάχη. Μετά τη συνάντηση του Έκτορα με την Ανδρομάχη, τα δυο αδέρφια συναντιούνται ξανά και η εικόνα του Πάρη αποκαθίσταται: 
- Παρουσιάζεται ως πολεμιστής με τη λαμπρή του εξάρτυση
- Προβάλλεται η ορμητικότητα, η ταχύτητα, η ομορφιά και η περηφάνια του με μια εκτενή παρομοίωση (στ. 506-514).    
Ο Έκτορας αναγνωρίζει τώρα την παλικαριά του Πάρη, δικαιολογείται για την προηγούμενη σκληρότητά του και εκφράζει την αισιοδοξία ότι όλα θα αποκατασταθούν με τη βοήθεια του Δία.



ΑΦΗΓΗΜΑΤΙΚΕΣ ΤΕΧΝΙΚΕΣ 
· προοικονομία
· Λόγος Ανδρομάχης: Η αναφορά στη μελλοντική χηρεία της και στην ορφάνια του γιου της αποτελεί προσήμανση για όσα θα συμβούν στο μέλλον. 
· Αντίλογος του Έκτορα: ο αφανισμός της Τροίας, η τραγική τύχη της Ανδρομάχης αποτελούν προοικονομία. 
· επιβράδυνση
· Αναζήτηση Ανδρομάχης από τον Έκτορα: τα άστοχα ερωτήματα στην αρχή της ενότητας λειτουργούν ως επιβράδυνση
· Λόγος Ανδρομάχης: Η εκτενής αναδρομή της Ανδρομάχης στο τραγικό οικογενειακό της παρελθόν αποτελεί επιβράδυνση, εφόσον καθυστερεί την εξέλιξη της πλοκής.
· επική ειρωνεία
· Αναζήτηση Ανδρομάχης από τον Έκτορα: Οι ακροατές μαθαίνουν από τον ποιητή ότι η Ανδρομάχη βρίσκεται στα τείχη και κλαίει, κάτι που ο Έκτορας θα μάθει στη συνέχεια από την οικονόμο του σπιτιού. 
· Λόγος της Ανδρομάχης: Οι ακροατές γνωρίζουν από την παράδοση ότι ο Αχιλλέας θα σκοτώσει τον Έκτορα, ενώ η Ανδρομάχη τον αναφέρει μόνο ως υπεύθυνο για την τραγική τύχη της οικογένειάς της. 
· Έκτορας – Αστυάνακτας: Τα λόγια του Έκτορα συνιστούν επική ειρωνεία για τους ακροατές που ξέρουν από την παράδοση ότι, μόλις οι Αχαιοί κυριεύσουν την Τροία, θα γκρεμίσουν τον Αστυάνακτα από τα τείχη. 
· άστοχα ερωτήματα
Άστοχα ερωτήματα έχουμε όταν η απάντηση σε αυτά δεν στοχεύει στη διερεύνηση της αλήθειας (η απάντηση δεν ενδιαφέρει άμεσα εκείνον που ρωτάει). Τα ερωτήματα απορρίπτονται ένα προς ένα ως «άστοχα», για να διατυπωθεί στο τέλος έντονα η αλήθεια. Πρόκειται για τυπικό μοτίβο που συναντάμε στο έπος και στα δημοτικά τραγούδια. Ο Έκτοτας ρωτάει: 
· αν η Ανδρομάχη πήγε σε καμιά συνυφάδα της
· αν πήγε σε καμιά κουνιάδα της
· αν πήγε με τις άλλες αρχόντισσες στον ναό της Αθηνάς 
Η οικονόμος απαντά αρνητικά και δίνει πληροφορίες για: 
- τον λόγο της εξόδου της Ανδρομάχης
- την ψυχική της κατάσταση 
- το ότι έχει μαζί της το γιο τους

Ανδρομάχη:
· Αφοσιωμένη σύζυγος, αλλά και εξαρτημένη από αυτόν, εφόσον αποτελεί το μοναδικό της στήριγμα (αγωνιά για τον Έκτορα, τον παρακαλεί να μην πάει στη μάχη)
· Συναισθηματική, εκδηλωτική και διακριτικά τρυφερή (αγωνιά, φοβάται, κλαίει) 
· Επινοητική και εύστροφη, αλλά και παρεμβατική [επινοεί ένα αμυντικό πολεμικό σχέδιο, προκειμένου να κρατήσει τον Έκτορα μακριά από το επικίνδυνο πεδίο της μάχης → υπέρβαση της αντίληψης για τον ρόλο της γυναίκας (γυναικείες ασχολίες) ]
· Στοργική μητέρα, αφοσιωμένη στο παιδί της
· Τα συναισθήματα της Ανδρομάχης 
· αγωνία, πανικός, απόγνωση
· ανακούφιση (μόλις βλέπει τον Έκτορα ζωντανό) 
· αγάπη και τρυφερότητα για τον άντρα της 
· θλίψη και ανασφάλεια
· απελπισία και πόνος (προβλέπει τον θάνατο του Έκτορα)
· ανάμεικτο συναίσθημα χαράς και πόνου
· πόνος, αγωνία, αγάπη (όταν αποχαιρετά τον Έκτορα)
· Έκτορας:
· ήρεμος και ψύχραιμος (αντιμετωπίζει με τη λογική τη συναισθηματική έκρηξη της γυναίκας του)
· γενναίος πολεμιστής
· αποφασιστικός και προσηλωμένος στο χρέος προς την πατρίδα του και στα ηρωικά ιδανικά
· διορατικός (προβλέπει την πτώση της Τροίας)
· αφοσιωμένος σύζυγος και διακριτικά τρυφερός
· στοργικός και τρυφερός ως πατέρας 
· στοχαστικός με κατασταλαγμένες απόψεις για τη ζωή και τον θάνατο
· συμπαραστάτης απέναντι στον αδερφό του






































ΡΑΨΩΔΙΑ Π 684-867 

·  Αφηγηματικοί τρόποι της ενότητας: διάλογος –αφήγηση. Χαρακτηριστική στην ενότητα η χρήση β΄ ενικού προσώπου (αποστροφή του ποιητή), η οποία αποκαλύπτει τη συμπάθεια και τη λύπη του ποιητή για το θάνατο που πλησιάζει(π.χ. στίχοι 692-693 , 744 , 786- 788 , 813-814 , 843). 
· 1η ενότητα :στίχοι 684-697: ο Πάτροκλος απειλεί τα τείχη της Τροίας -προοικονομία της τελικής πτώσης του Πάτροκλου, που αποδίδεται από τον ποιητή α. στην τύφλωση(Ατη)που μπορεί να οδηγήσει τον άνθρωπο στην καταστροφή και που προκάλεσε ο Δίας για να πραγματοποιηθεί η αδυσώπητη βουλή του και β. στην ασυγκράτητη ορμή του ήρωα που ξεχνώντας τις συμβουλές του Αχιλλέα υπερβαίνει το μέτρο και με τα κατορθώματα του προκαλεί τους θεούς.(ύβρις- νέμεσις- τίσις). 
· Ο αριθμός τρία και τα πολλαπλάσιά του είναι τυπικός , όπως τυπικό θεωρείται και το σχήμα της τριπλής επανάληψης η τριπλή επίθεση που αποκρούεται την τέταρτη φορά και ανατρέπει την ανοδική πορεία του ήρωα. Εξάλλου με τριπλή επανάληψη δίνει ο ποιητής την πτώση του Πάτροκλου καθώς τρεις(Απόλλωνας, Εύφορβος και Έκτορας)εμπλέκονται , για να καταβληθεί τελικά ο ήρωας. 
· 2η ενότητα :στίχοι 698- 711. Πρώτη παρέμβαση του Απόλλωνα που σώζει το κάστρο της Τροίας. Στα πλαίσιο του ανθρωπομορφισμού ένας θεός ενεργεί ως άνθρωπος ανάλογα με τις προσωπικές συμπάθειες ή αντιπάθειες του. Ο Απόλλωνας κάνει αισθητή τη θεϊκή του παρουσία (επιφάνεια ) στην πρώτη παρέμβαση του υπέρ των Τρώων. Στίχοι 708-709:προοικονομία 
· 3η ενότητα :στίχοι 712 -725: ο Απόλλωνας με τη μορφή του Άσιου εμψυχώνει τον Έκτορα Ο Απόλλωνας εμφανίζεται με τη μορφή ανθρώπου (ενανθρώπιση) και τον πείθει να στραφεί εναντίον του Πάτροκλου για να κερδίσει δόξα από τον Απόλλωνα(στίχος 725:επική ειρωνεία). 
· 4η ενότητα: στίχοι 726-750: ο Πάτροκλος σκοτώνει τον Κεβριόνη Ο Πάτροκλος τυφλωμένος από τη θεϊκή Άτη διαπράττει το σφάλμα της ύβρεως απέναντι στο νεκρό Κεβριόνη , τον οποίο χλευάζει . Προοικονομείται η τελική πτώση. Έντονη και η επική ειρωνεία , αφού ο ήρωας αγνοεί ότι και η δική του τραγική πτώση πλησιάζει. Στίχοι 745-749:πλατιά παρομοίωση 
· 5η ενότητα: στίχοι 751-782: η μάχη γύρω από το πτώμα του Κεβριόνη. Πλατιές ομηρικές παρομοιώσεις με εικόνες που προέρχονται από τον κόσμο της φύσης και κυρίως των άγριων θηρίων. Νικητής συνήθως αποδεικνύεται ο ισχυρότερος στην αλυσίδα της φύσης. Με βάση τους κανόνες του ομηρικού πολέμου ο ήρωας έπρεπε να γίνει κύριος του σώματος του αντιπάλου του. Ο θρίαμβος του νικητή στο πεδίο της μάχης ολοκληρώνεται με τη σκύλευση των όπλων του νεκρού. Όμως και οι σύντροφοι του νεκρού πολεμιστή όφειλαν να προστατέψουν το νεκρό από την ατίμωση αλλά και γιατί είχαν την ηθική υποχρέωση να του αποδώσουν τις απαιτούμενες νεκρικές τιμές. 
· 6η ενότητα :στίχοι 783- 804: νέα παρέμβαση του Απόλλωνα. Χρησιμοποιώντας δόλια μέσα χτυπά και αφοπλίζει σταδιακά τον Πάτροκλο . Η συμπεριφορά του θεού, σύμφωνα με την ομηρική αντίληψη, δεν έχει ηθικά ερείσματα .Οι θεοί στην Ιλιάδα είναι εγωιστές και άδικοι γεμάτοι πάθη με μια πρωτόγονη εκρηκτικότητα σε αντίθεση με τους θεούς στην Οδύσσεια. Αν για μας μια τέτοια συμπεριφορά είναι ανάρμοστη και ανήθικη, για τον αρχαίο ακροατή είναι απόλυτα δικαιολογημένη. Συνεπώς η συμπεριφορά του θεού δε διέπεται από ηθικούς νόμους και δικαιοσύνη, δεν τον μειώνει ηθικά, αλλά αντίθετα έχει σαν στόχο να τονίσει ακόμη περισσότερο την ανδρεία του θύματός του. Μάλιστα ο αφοπλισμός του Πάτροκλου μόνο από έναν θεό θα μπορούσε να γίνει , αφού ο ήρωας πολεμούσε σαν θεός και τα όπλα του, όπλα του Αχιλλέα, φτιαγμένα από έναν θεό έκαναν τον Πάτροκλο άτρωτο. Στίχοι 799-800:η εικόνα του Έκτορα με το κράνος του Αχιλλέα στο κεφάλι προοικονομεί και το δικό του θάνατο. 
· 7η ενότητα :στίχοι 805 -817: Πάτροκλος και Εύφορβος Η πτώση του Πάτροκλου είναι αποτέλεσμα σύμπραξης θεών και ανθρώπων. Ο γενναίος Εύφορβος , του οποίου τις πολεμικές αρετές τονίζει ο ποιητής, χτυπά πισώπλατα τον Πάτροκλο και αποσύρεται φοβισμένος στην παράταξη των Τρώων. Το εγκώμιο του Εύφορβου και η γρήγορη υποχώρησή του τονίζει ακόμη περισσότερο την ανδρεία του Πάτροκλου. 
· 8η ενότητα: στίχοι 818-867: Η πτώση του Πάτροκλου. Γεμάτα έπαρση τα λόγια του Έκτορα . Στίχοι 851-854: προοικονομία του θανάτου του Έκτορα. Στους στίχους 855-857 η ψυχή του νεκρού εγκαταλείπει το άψυχο σώμα και γεμάτη θλίψη μεταβαίνει στον Κάτω Κόσμο. Στίχοι 859-861 :έντονη επική ειρωνεία 
· Χαρακτηρισμός προσώπων 
· Πάτροκλος: Δικαιολογημένα η ραψωδία Π ονομάστηκε πατρόκλεια: ο ήρωας ορμά σαν θεός, είναι γενναίος, ασυγκράτητος, ανίκητος, σκορπά το θάνατο στους αντιπάλους, τυφλωμένος από την Άτη γίνεται όργανο στα χέρια του παντοδύναμου Δία που τον χρησιμοποιεί για να θέσει σε εφαρμογή την αδυσώπητη βουλή του, τραγικά υπεύθυνος, αφού ξεχνά τις συμβουλές του Αχιλλέα, υβριστικός και αλαζόνας απέναντι στον νεκρό Κεβριόνη, ξεπερνά τα ανθρώπινα μέχρι να ξεκινήσει η αντίστροφη μέτρηση. Γενναίος και ατρόμητος ακόμη και τη στιγμή που ξεψυχούσε, αρνείται στον Έκτορα τη δόξα της νίκης του, αφού έχει πλήρη επίγνωση της παντοδύναμης μοίρας. 
· Έκτορας: Τραγική φιγούρα, καθώς γεύεται μια πρόσκαιρη νίκη, η αξία και το πολεμικό του ήθος μειώνονται στην ενότητα αυτή (χρειάστηκε ο Απόλλωνας για να τον ενθαρρύνει και ο Εύφορβος είναι αυτός που τραυματίζει θανάσιμα τον Πάτροκλο), αλαζόνας , σκληρός και γεμάτος έπαρση. Διαπράττει ύβρη. Η χαιρεκακία και η εκδικητικότητά του φτάνει στο σημείο να βεβαιώνει τον ετοιμοθάνατο ότι το σώμα του θα το φάνε τα όρνια . Έτσι παραβιάζεται ο ιερός θεσμός του σεβασμού και της ταφής των νεκρών. Βέβαια,  υπάρχει τραγικότητα και  επική ειρωνεία καθώς οι ακροατές γνωρίζουν ποια  τύχη θα  περιμένει το νεκρό σώμα του Έκτορα αργότερα.
·   
·   Ύβρη–νέμεση–τίση
Υβριστής γίνεται ο άνθρωπος που υπερβαίνει τα όριά του προσβάλλοντας-αδικώντας θεούς ή και ανθρώπους. Η υπέρβαση αυτή (η ύβρη) προκαλεί την οργή των θεών (τη νέμεση), και ακολουθεί η τιμωρία (η τίση).
 

